મહેન્દ્ર સિંહ ધોની અને યુવરાજ આવનારા 2019 - વર્લ્ડ કપમાં ભાગ લઈ શક્શે કે નહી તે અંગે બહુ જ જલ્દી નિર્ણય લેવામાં આવશે . ટીમ ઈન્ડિયાના ચીફ સેલેક્ટર એમએસકે પ્રસાદે આ અંગે સ્પષ્ટતા કરતા જણાવ્યુ કે , આ બંને સિનિયર ખેલાડીના ભવિષ્ય અંગે બીસીસીઆઈ વિચારી રહી છે . પરંતુ હાલ તેમને ટીમની બહાર કરવાનો કોઈ વિચાર ચાલી રહ્યો નથી . વધુમાં તેમણે ઉમેર્યુ હતુ કે અમે કોઈ પણ નિર્ણય વિચાર્યા વગર લેવા નથી માંગતા . અમારા નિર્ણયથી ટીમ પર કેવી અસર થશે જેવા બીજા ગણા પાસાઓ પર વિચાર્યા બાદ જ આ અંગે કોઈ નિર્ણય લઈ શકાય . ભારતીય ટીમના પૂર્વ કેપ્ટન અને વર્તમાનમાં ભારતના કોચ રાહુલ દ્રવિડે હાલમાં જ આપેલા ક્રિકઈન્ફોના એક ઇન્ટરવ્યૂમાં 2019 વર્લ્ડ કપ વિશે વાત કરતા કહ્યુ કે , બોર્ડે યુવરાજ અને ધોની અંગે સ્પષ્ટતા કરી દેવી જોઈએ . હાલ જો ભારતીય ટીમમાં નજર કરીએ તો આ બંને ખેલાડીની જગ્યા લઈ શકે તેવા ખેલાડી વિરાટ કોહલી એન્ડ કંપની પાસે દેખાતી નથી , 35 વર્ષનો ધોની ટીમનો ફિનિશરની સાથે સૌથી સારો વિકેટ કિપર પણ છે . આથી આપણી ટીમને તેની જરૂર રહેવાની જ છે . 2019ની તૈયારી વિશે પ્રકાશ પાડતા પ્રસાદે જણાવ્યુ હતુ કે , આ વર્ષના અંતમાં જ બોર્ડે આ અંગે કામ શરુ કરી નાખ્યુ છે . આ વર્ષે ચેમ્પિયન ટ્રોફી ઈંગ્લેન્ડમાં યોજાઈ હતી તેથી અમને સારી એવી તક મળી હતી કે અમે ટીમને કંઈ દિશા તરફ લઈ જઈએ . તેમા થયેલી ભૂલોને થોડા જ મહિનાઓમાં સુધારીને વર્લ્ડકપમાં ટીમ સારુ પ્રદર્શન કરશે